Gwardji tal-FRONTEX fl-azzjoni Appoġġ għall-istati membri fil-kontroll tal-fruntieri, ir-ritorni u fil-ġlieda kontra l-kriminalità trans-konfini Kooperazzjoni msaħħa mal-pajjiżi mhux fl-UE L-MPE approvaw liġi ġdida biex tissaħħaħ il-Gwardja Ewropea tal-Fruntieri u l-Kosti, biex il-fruntieri esterni tal-UE jiġu protetti aħjar. Il-bidliet għall- Aġenzija Ewropea għall-Gwardja tal-Fruntiera u tal-Kosta (FRONTEX), li diġà hemm qbil dwarhom mal-ministri tal-UE, għandhom jirriżolvu n-nuqqasijiet attwali u jirrispondu aħjar għall-bżonnijiet eżistenti fir-rigward tas-sigurtà u l-migrazzjoni. (EPP, MT), l-MPE li ggwidat il-leġiżlazzjoni fil-Parlament Ewropew, qalet, "Din il-liġi ser tittrasforma l-mod li bih l-Aġenzija Ewropea għall-Gwardja tal-Fruntiera u tal-Kosta tittratta l-migrazzjoni, inkluż permezz tal-iżgurar li ser ikun hemm 10 000 gwardja u persunal tal-fruntieri; it-titjib tal-ġlieda kontra l-kriminalità trans-konfini; il-protezzjoni tad-drittijiet fundamentali u l-għajnuna fir-ritorn ta' dawk li mhumiex eliġibbli għall-protezzjoni. Din hija liġi li ser tkun iebsa ma dawk li mhumiex eliġibbli u ma dawk li jabbużaw minn dawk l-iżjed vulnerabbli. Iċ-ċttadini talbuna għal din is-sistema u kkonkludejnieha - f'ħin rekord." Korp permanenti ta' 10 000 persuna sal-2027 Korp permanenti ser jiġi stabbilit biex jgħin il-pajjiżi tal-UE fil-kontroll tal-fruntieri u fir-ritorni, kif ukoll fil-ġlieda kontra l-kriminalità trans-konfini. Sal-2021 dan il-korp għandu jammonta għal 5 000 u jogħla għal 10 000 sal-2027. Għandu jinkludi wkoll persunal ta' riżerva li jista' jintbgħat malajr fejn ikun meħtieġ f'każ ta' emerġenzi. Il-korp ser jikkonsisti minn gwardji tal-fruntiera u tal-kosta impjegati mill-aġenzija, kif ukoll persunal issekondat mill-istati membri. Kif ser jikber il-persunal bejn l-2021 u l-2027 Proċeduri aktar effiċjenti ta' ritorn u ta' kooperazzjoni mal-pajjiżi barra l-UE Bir-regoli l-ġodda issa l-aġenzija għandha tkun tista' tappoġġa r-ritorni li jwettqu l-istati membri, pereżempju billi tidentifika ċittadini ta' pajjiżi mhux fl-UE li jkollhom soġġorn irregolari u billi tgħin l-awtoritajiet nazzjonali biex jiksbu d-dokumenti tal-ivvjaġġar. Ir-regoli l-ġodda ser isaħħu wkoll il-kooperazzjoni mal-Uffiċċju tal-UE għall-Appoġġ tal-Ażil. Il-kooperazzjoni mal-pajjiżi mhux fl-UE ser tissaħħaħ ukoll billi ser ikunu possibbli ftehim ġodda mhux biss mal-pajjiżi ġirien tal-UE, kif huwa l-każ bħal issa. Ir-rispett tad-drittijiet fundamentali u l-protezzjoni tad-data personali f'tali kooperazzjoni ser tkun aċċertata permezz ta' bosta sistemi ta' protezzjoni. Barra minn hekk, numru importanti ta' persuni li jivvalutaw ir-rispett tad-drittijiet fundamentali ser jaraw regolarment li l-attivitajiet operattivi tal-aġenzija jkunu konformi mad-drittijiet fundamentali. Il-passi li jmiss Ir-regoli ġew adottati b'403 vot favur, 162 kontra u 44 astensjoni. It-test issa jrid jiġi approvat formalment mill-Kunsill qabel ma jidħol fis-seħħ. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Uffiċjal tal-istampa Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Kumitat għal-Libertajiet Ċivili, il-Ġustizzja u l-Intern It-test adottat ikun disponibbli hawn (17.04.2019) Reġistrazzjoni tad-dibattitu (17.04.2019) Reġistrazzjoni tal-konferenza stampa (17.04.2019) Fajl dwar it-tappi fil-proċedura Dokument ta' riċerka tal-PE Vidjo: 10,000 persunal biex jissaħħu l-fruntieri esterni tal-UE Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF